
అమెరికా అధ్యక్షుడు డొనాల్డ్ ట్రంప్ కడతానంటున్న గోడ ఇంకా ఆరంభం కాకముందే మెక్సికో నుంచి ఒక వ్యక్తిని అమెరికాలో అడుగుపెట్టకుండా అడ్డుకుంది. గోడ నిర్మాణం ఖర్చులో వాటా ఇచ్చేది లేదని అన్నందుకు మెక్సికో అధ్యక్షుడిని అమెరికాలో అడుగుపెట్టవద్దన్నారు ట్రంప్. ఈయన ట్విట్టర్ వ్యాఖ్యలతో ఎన్రిక్ పెనా నీటో తన పర్యటన రద్దుచేసుకున్నారు. ఒక అతిథిని, అందునా సరిహద్దుదేశం అధినేతతో ఇంత అవమానకరంగా వ్యవహరించడం ట్రంప్కు మాత్రమే సాధ్యం. గోడ నిర్మాణానికి సంబంధించిన రెండు ఆదేశాలపై ట్రంప్ సంతకాలు చేసిన కొద్దిగంటల్లోనే ఖర్చు భరించమని అధికారికంగా కోరడమూ, కుదరదన్నందుకు రావద్దనడమూ జరిగిపోయి, ఉభయదేశాల మధ్యా చీలికలు మొదలయ్యాయి. గోడ ఖర్చులో వాటా కక్కిస్తానని వీరంగం వేసిన ట్రంప్, అది సాధ్యంకాకపోవడంతో మెక్సికోనుంచి దిగుమతి అవుతున్న ఉత్పత్తులపై 20శాతం పన్నువేసి దానిని మొత్తేయాలని అనుకుంటున్నారు. అయితే, ఆయన పళ్ళురాలగొడుతున్నది మెక్సికన్లను కాదనీ, తనదేశ ప్రజలనేనని అమెరికా వ్యాపారులు, ఆర్థిక విశ్లేషకులు మొత్తుకుంటున్నారు.అమెరికా మెక్సికో మధ్య 3,100 కిలోమీటర్ల సరిహద్దు ఉన్నది. ట్రంప్ కడతానంటున్న గోడ అందులో సగం. మిగతా భాగంలో ఏదోరకమైన రక్షణలున్నాయి. ట్రంప్ భాషలో చెప్పాలంటే ఈ అద్భుతమైన, ఎత్తయిన, బలమైన, అందమైన 1600 కి.మీ. గోడ నిర్మాణంతో పాటు, సరిహద్దును బలంగా కాపలాకాయడానికి మరింత బలగాన్ని కూడా ఆయన నియమిస్తున్నారు. గోడ నిర్మాణాన్ని మెక్సికో సైద్ధాంతికంగా వ్యతిరేకిస్తున్నది. ఉభయదేశాలనూ ఈ గోడ మానసికంగా దూరం చేసి, మిగతా అంశాల్లో అనవసరపు అగాధాన్ని సృష్టిస్తుందని మెక్సికో వాదన. గోడ ఖర్చును ఆ కారణంగానే తాను భరించననీ, మెక్సికో సార్వభౌమత్వాన్ని గౌరవిస్తూ, వలసదారుల హక్కులను గుర్తిస్తూ, పరస్పర ఆర్థిక సహకారానికి అంగీకారం ఉన్నప్పుడు మిగతా ఏ అంశాలనైనా చర్చించడానికి తాను సిద్ధంగా ఉన్నానని ఎన్రికో మొన్న సోమవారం ప్రకటించారు. ఈనెలాఖరున ఆయన అమెరికాలో పర్యటించవలసి ఉంది. అమెరికాలోని మెక్సికన్లు ఏటా తమ ఇంటికి పంపుతున్న 25 బిలియన్ డాలర్లూ గోడ ఖర్చుకింద ఉంచేసుకుంటే ఎలా ఉంటుంది? అని ఒక సూచనలాంటి హెచ్చరిక కూడా ట్రంప్ ఒక దశలో చేశారు. ట్రంప్ బుర్రలో పుట్టిన దిగుమతి పన్ను ఆలోచన ప్రస్తుతానికి మెక్సికోకు మాత్రమే పరిమితమై, త్వరలోనే అమెరికా వాణిజ్యలోటు ఎదుర్కొంటున్న మిగతాదేశాలన్నింటికీ విస్తరిస్తుందట. మెక్సికోతో 60 బిలియన్ డాలర్ల వాణిజ్యలోటు ఉన్నదనీ, నార్త్ అట్లాంటిక్ స్వేచ్ఛా వాణిజ్య ఒప్పందం (నాఫ్టా) పూర్తిగా ఏకపక్షంగా ఉన్నందున అమెరికా కంపెనీలు, ఉద్యోగాలు చావుదెబ్బతిని మెక్సికో బాగుపడిందని ట్రంప్ వాదన.ట్రంప్ కడతానంటున్న ఈ గ్రేట్వాల్ దండుగమారిదనీ, అలాగే, 1994నాటి నాఫ్టా ఒప్పందం వల్ల మెక్సికో మాత్రమే బాగుపడిందన్న వాదన కూడా పూర్తి నిజం కాదని అమెరికా మీడియా అంటున్నది. అప్పటివరకూ మూడేళ్ళుగా వాణిజ్యలోటు ఎదుర్కొన్న మెక్సికో ఈ ఒప్పందం కారణంగా తేరుకున్నది. చమురు ఎగుమతి ఎలాగూ ప్రధానంగా ఉండగా దాని ఆటోమొబైల్, ఎలక్ట్రానిక్స్ వంటి రంగాలు బలపడ్డాయి. మెక్సికోనుంచి అమెరికా దిగుమతులు 65బిలియన్ డాలర్లనుంచి 2016 నాటికి 295బిలియన్ డాలర్లకు పెరిగాయి. ఇదేకాలంలో అమెరికా ఎగుమతులు కూడా 68 నుంచి 235 బిలియన్ డాలర్లకు పెరిగాయి. అమెరికన్ కంపెనీలు, ప్రధానంగా ఆటోమొబైల్ కంపెనీలు ఐదింతలు బాగుపడ్డాయి. మెక్సికోలో అమెరికా 90బిలియన్ డాలర్లమేరకు పెట్టుబడులు పెట్టినందువల్ల అది ఆర్థికంగా బలపడి, అమెరికన్ల ఉపాధి కూడా పెరిగింది. ఈ కారణంగా మెక్సికోనుంచి అమెరికాకు వలసలు కూడా తగ్గాయి. వాణిజ్యం కాస్తంత అటు మొగ్గినా సరిహద్దుదేశాన్ని ఆర్థికంగా బలంగా ఉంచడం పలు సమస్యలకు పరిష్కారమన్నది గతపాలకుల ఆలోచన. మెక్సికోనుంచి వలసలు 40ఏళ్ళకాలంలో ఇప్పుడు అత్యంత కనిష్ఠస్థాయిలో ఉన్నాయి. అలాగే, వరుస ప్రభుత్వాలు అక్రమవలసల నిరోధానికి భారీ ఖర్చుతో ఇప్పటికే పలుచర్యలు అమలు చేశాయి. అందువల్ల, 20బిలియన్ డాలర్లు ఖర్చయ్యే భారీ గోడ కంటే, అందులో లేశమాత్రమైన ఖర్చుతో అక్కడక్కడ చొరబాట్లకు, మాదకద్రవ్యాల అక్రమరవాణాకూ తావిస్తున్న ప్రాంతాలను కాపాడితే సరిపోతుందన్నది విశ్లేషకుల సలహా. తక్కువజీతాలు ఇచ్చి అక్రమవలసదారులను పనిలో పెట్టుకుంటున్న అమెరికన్ కంపెనీలను శిక్షించడం, వీసా గడువుముగిసిపోయిన మెక్సికన్లను వెనక్కుపంపడం వంటి చర్యలు గోడకంటే బలమైన ఫలితాలు ఇస్తాయన్నది వారి వాదన. ఇందుకు సరిపడా మానవ వనరులనూ, సాంకేతిక సంపత్తినీ సమకూర్చడం కంటే హీరో అనిపించుకోవడమే ట్రంప్కు ప్రధానమైపోయిందని వారి ఆరోపణ. మెక్సికో అమెరికా ప్రధానవాణిజ్యభాగస్వామి. దాని అనేక ఉత్పత్తులతో పాటు, ప్రధానంగా కాయగూరలు, పళ్ళు ఇత్యాది నిత్యావసర సరుకులపై అమెరికా పూర్తిగా ఆధారపడివుంది. పొరుగుదేశంనుంచి గోడ ఖర్చు కక్కిస్తానని ఇంతకాలమూ గర్జించిన ట్రంప్ ఇప్పుడు దిగుమతి పన్నుతో అమెరికన్ల జేబులు కొల్లగొడుతున్నారు. పన్ను ప్రతిపాదనను అమలులోకి తేవడం దేశాధ్యక్షుడి చేతిలో లేదు. వాణిజ్య ఒప్పందంలో సవరణలను అమెరికన్ కాంగ్రెస్ ఆమోదించవలసి ఉంటుంది. కాంగ్రెస్ ఇందుకు సిద్ధపడితే ‘నాఫ్టా’ సంక్షోభంలో పడినట్టే. ట్రంప్ మొండిగా మెక్సికో ఆర్థికవ్యవస్థను దెబ్బతీసినపక్షంలో ఆయన ఎన్ని గోడలు కట్టుకున్నా అక్రమవలసలను నిరోధించడం చాలా కష్టం. ట్రంప్ ఆలోచన కేవలం ఆర్థికానికీ, అక్రమవలసలకూ పరిమితం కాబోదనీ, భవిష్యత్తులో అమెరికానుంచి తనకు ప్రమాదం పొంచివుందని మెక్సికో భావించిన పక్షంలో సమస్య మరింత తీవ్రమవుతుంది.

america adhyakshudu donald trump kadatanantunna goda inka aarambham kakamunde mexico nunchi oka vyaktini americalo adugupettakunda addukundi. goda nirmaanam kharchulo wata ichedi ledani annanduku mexico adhyakshudini americalo adugupettavaddannara trump. eeyana twitter vyaakhyalatho enric pena neeto tana paryatana radduchesukunnaru. oka atithini, anduna sarihaddudesam adhinetatho inta avamaanakaramgaa vyavaharinchadam trumpku matrame saadhyam. goda nirmaanaaniki sambandhinchina rendu aadesaalapai trump santakaalu chesina koddigantallone kharchu bharinchamani adhikaarikamgaa koradamuu, kudaradannanduku ravaddanadamuu jarigipoyi, ubhayadesaala madhya cheelikalu modalayyayi. goda kharchulo wata kakkistaanani veerangam vesina trump, adhi saadhyamkaakapovadamtho meksikonunchi digumati avutunna utpattulapai 20saatam pannuvesi daanini motteyaalani anukuntunnaru. ayithe, aayana palluraalagodutunnadi meksikanlanu kaadanii, tanadesa prajalanenani america vyaapaarulu, aardhika vislaeshakulu mottukuntunnaru.america mexico madhya 3,100 kilometerla sarihaddu unnadi. trump kadatanantunna goda andulo sagam. migata bhaagamlo edorakamaina rakshanalunnaayi. trump bhashalo cheppalante ee adbhutamaina, ettayina, balamaina, andamaina 1600 ki.mee. goda nirmaanamtho paatu, sarihaddunu balangaa kaapalaakaayadaaniki marinta balagaanni kuudaa aayana niyamistunnaaru. goda nirmaanaanni mexico saiddhaantikamgaa vyatirekistunnadi. ubhayadesaalanuu ee goda maanasikamgaa dooram chesi, migata amsaallo anavasarapu agaadhaanni srushtistundani mexico vaadana. goda kharchunu aa kaaranamgaane taanu bharinchananee, mexico saarvabhoumatvaanni gowravistu, valasadaarula hakkulanu gurtistuu, paraspara aardhika sahakaaraaniki angeekaaram unnappudu migata e amsaalanainaa charchinchadaaniki taanu siddamgaa unnaanani enrico monna somavaram prakatinchaaru. eenelaakharuna aayana americalo paryatinchavalasi undi. americaloni mexicanlu eta tama intiki pamputunna 25 billian daalarluu goda kharchukinda unchesukunte ela untundi? ani oka suuchanalaanti hecharika kuudaa trump oka dasalo chesaru. trump burralo puttina digumati pannu aalochana prastutaaniki meksikoku matrame parimitamai, twaralone america vaanijyalotu edurkontunna migatadesalannintiki vistaristundata. meksikotho 60 billian dalarla vaanijyalotu unnadanee, narth atlantic swechha vaanijya oppandam (nafta) puurtigaa ekapakshamgaa unnanduna america companylu, udyogaalu chaavudebbatini mexico bagupadindani trump vaadana.trump kadatanantunna ee gratewall dandugamaaridanii, alaage, 1994naati nafta oppandam valla mexico matrame bagupadindanna vaadana kuudaa puurti nijam kaadani america media antunnadi. appativarakuu moodellugaa vaanijyalotu edurkonna mexico ee oppandam kaaranamgaa terukunnadi. chamuru egumati elaaguu pradhaanamgaa undagaa daani automobil, electranics vanti rangaalu balapaddai. meksikonunchi america digumatulu 65billian daalarlanunchi 2016 naatiki 295billian daalarlaku perigaayi. idekaalamlo america egumatulu kuudaa 68 nunchi 235 billian daalarlaku perigaayi. american companylu, pradhaanamgaa automobil companylu aidintalu bagupaddayi. mexicolo america 90billian dalarlameraku pettubadulu pettinanduvalla adhi aardhikamgaa balapadi, americanla upaadhi kuudaa perigindi. ee kaaranamgaa meksikonunchi americaku valasalu kuudaa taggaayi. vaanijyam kaastanta atu moggina sarihaddudesaanni aardhikamgaa balangaa unchadam palu samasyalaku parishkaaramannadi gtapalakula aalochana. meksikonunchi valasalu 40ellakaalamlo ippudu atyanta kanishtasthaayilo unnaayi. alaage, varusa prabhutvaalu akramavalasala nirodhaaniki bhari kharchuto ippatike palucharyalu amalu chesaayi. anduvalla, 20billian daalarlu kharchayye bhari goda kante, andulo lesamaatramaina kharchuto akkadakkada chorabaatlaku, maadakadravyaala akramaravaanaakuu taavistunna praantaalanu kaapaadithe saripotundannadi vislaeshakula salaha. takkuvajeetaalu ichi akramavalasadaarulanu panilo pettukuntunna american companylanu shikshinchadam, veesa gaduvumugisipoyina meksikanlanu venakkupampadam vanti charyalu godakante balamaina phalitaalu istaayannadi vaari vaadana. induku saripada manava vanarulanuu, saanketika sampattinii samakuurchadam kante heero anipinchukovadame trumpku pradhaanamaipoyindani vaari aaropana. mexico america pradhaanavaanijyabhaagaavv. daani aneka utpattulatoe paatu, pradhaanamgaa kaayaguuralu, pallu ityaadi nityavasara sarukulapai america puurtigaa aadhaarapadivundi. porugudesamnunchi goda kharchu kakkistaanani intakaalamuu garjinchina trump ippudu digumati pannutho americanla jebulu kollagodutunnaru. pannu pratipaadananu amaluloki tevadam deshaadhyakshudi chetilo ledu. vaanijya oppandamlo savaranalanu american congress aamodinchavalasi untundi. congress induku siddhapadithe ‘nafta’ sankshobhamlo padinatte. trump mondigaa mexico aardhikavyavasthanu debbateesinapakshamlo aayana enni godalu kattukunna akramavalasalanu nirodhinchadam chala kashtam. trump aalochana kevalam aardhikaanikii, akramavalasalakuu parimitam kabodani, bhavishyattulo amerikaanunchi tanaku pramaadam ponchivundani mexico bhaavinchina pakshamlo samasya marinta teevramavutundi.